Autot ostes valisin  poolt aastat tagasi Ford Mondeo ja Scorpio vahel. Scorpio kasuks langetas otsuse hea varustus ja ruumikus, ka oli viimase kere paremas korras kui paljudel Mondeodel. Proovisõidu ajal toimis kõik ilusti. Kui aga pärast dokumentide vormistamist hakkasin kodu poole sõitma, siis hakkasid tühikäigul pöörded kõikuma ja mootor töötas ebaühtlaselt. Müüja väitel oli kõik korras, kuid selgus, et katki oli tühikäigu klapp. Uue eest küsiti ligi 2000 krooni, kuid õnneks leidsin kasutatuna autolammutusest 500 krooniga.